钦定古今图书集成/理学汇编/文学典/第125卷 > 《文章传叙》册府元龟
## 钦定古今图书集成/理学汇编/文学典/第125卷 > 《文章传叙》册府元龟

《易》曰：“观乎人文，以化成天下。”仲尼曰：“言之不文，行之
不远。”盖斯文之作，其来尚矣。经艺之设，本于儒术；辞
赋之起，原乎六艺。骚人之后，风流弥劭。汉氏中叶，稍
革古制，藻绚交错，岐派逾广。英才间出，众体互兴，分
镳并驱，因枝振叶。故子云有鞶帨之说，萧统兴推轮
之叹。而沿袭或异，意制横作，习尚殊轨，气韵相高。沈
约有云：“自汉至魏，四百载间，文体三变，自是而下，岂
胜道哉！繇灵均以来，汔于五代，属辞之士，连衡接武，
或用全次，以备夫《广记》”云。